polyglot-tagger/wikipedia-language-snippets-filtered huggingface dataset:
கோயில்களைச் சுற்றி சுமார் நான்கு முதல் ஐந்து கிலோமீட்டர் விட்டம் கொண்ட பகுதியானது மக்கள் வாழும் பகுதியாக உள்ளது. கி.பி 1311 இல் மாலிக்கு கஃபூரின் படையெடுப்பின்போது தலையில்லமல் உள்ளதாக இரண்டு தெய்வங்களின் சிலைகள் உடைக்கப்பட்டன.
கீழத்தூவல் என்பது இந்தியாவின், தமிழ்நாட்டின் இராமநாதபுரம் மாவட்டத்தில் உள்ள தொல்லியல் சிறப்புமிக்க சில சிற்றூர்களில் ஒன்றாகும். இப்பகுதியானது தொல்லியல் சிறப்பு வாய்ந்த ஆறு தளங்களைக் கொண்டுள்ளது.
மாந்த நம்பகத்தன்மை மாந்தக் காரணிகளயும் பணியியலையும் ஆயும் அறிவியல் புலமாகும். இது பொருளாக்கம், மருத்துவம், அணுக்கரு மின்னாக்கம் ஆகிய புலங்களில் மாந்தர்களின் நம்பகத்தன்மையோடு தொடர்புறவு உள்ளது. மாந்தச் செயல்திறம் முதிர்வு, மனநிலை, உடல்நலம், உணர்ச்சிகள், வழக்கமாக சில தவறிழைக்கும் தன்மை, நோக்குநிலை, பிழைகள், அறிதலின் பக்கச் சாய்வுநிலை போன்ற பல காரணிகளால் தாக்கம் உறுகிறது.
மதுரை சந்திப்பு முதல் பிகானீர் சந்திப்பு வரை இருப்புப்பாதை முழுவதுமாக இன்னமும் மின்சார மயமாக்கப்படவில்லை எனவே மதுரை சந்திப்பு முதல் சவாய் மதோபோர் சந்திப்பு வரை அரக்கோணம் சந்திப்பு அல்லது இட்டர்சி சந்திப்பு நிலையங்களால் பராமரிக்கப்படும் 4 என்ற மின்சார இழுவை இயந்திரம் மூலமோ அல்லது அரக்கோணம் சந்திப்பு அல்லது விசாகப்பட்டினம் சந்திப்பு நிலையங்களால் பராமரிக்கப்படும் 4
அங்கிருந்து அபு சாலை நிலையம் மூலம் பராமரிக்கப்படும் 2 அல்லது 3 போன்ற டீசல் இழுவை இயந்திரத்தின் மூலமாகவோ அல்லது பகத் கி கோத்தி நிலையத்தின் மூலம் பராமரிக்கப்படும் 4 என்ற டீசல் இயந்திரத்தின் மூலமாகவோ இழுக்கப்பட்டு இறுதி நிலையத்தை அடைகிறது.
தமிழ்நாட்டின் மதுரை சந்திப்பு முதல் ராஜஸ்தான் மாநிலத்தின் பிகானீர் சந்திப்பு வரை தென்னிந்திய ரயில்வே துறையினரால் இயக்கப்படும் முற்றிலும் குளிர்சாதன வசதி கொண்ட தொடருந்து அனவ்ரத் குளிர்சாதன அதிவிரைவு தொடருந்து ஆகும். இந்த தொடருந்து 22631, 22632 ஆகிய எண்களில் இயக்கப்பட்டு வருகிறது.
மதுரை சந்திப்பு முதல் பிகானீர் சந்திப்பு வரை இயக்கப்படும் தொடருந்து 22631 என்ற எண்ணிலும் பிகானீர் சந்திப்பு முதல் மதுரை சந்திப்பு வரை இயக்கப்படும் தொடருந்து 22632 என்ற எண்ணிலும் இயங்கி வருகின்றன. இந்த தொடருந்து தமிழ்நாடு , ஆந்திர பிரதேசம், தெலுங்கானா, மகாராஷ்டிரா, மத்திய பிரதேசம், ராஜஸ்தான் போன்ற மாநிலங்களின் வழியாக பயணிக்கிறது.
அனுவ்ரத் குளிரூட்டப்பட்ட அதிவிரைவு தொடருந்து வாரத்திற்கு ஒரு முறை மதுரை சந்திப்பு நிலையத்திலிருந்து புறப்பட்டு திருச்சிராப்பள்ளி சந்திப்பு, விழுப்புரம் சந்திப்பு, சென்னை எக்மோர் சந்திப்பு, கூடூர் சந்திப்பு, நெல்லூர் சந்திப்பு, விஜயவாடா சந்திப்பு, வாரங்கல் சந்திப்பு , ராமகுண்டம் சந்திப்பு, பல்கர்ஷா சந்திப்பு, நாக்பூர், இட்டர்சி சந்திப்பு, போபால் சந்திப்பு, உஜ்ஜைன் சந்திப்பு, நாக்டா சந்திப்பு, கோடா சந்திப்பு, சவாய் மதோபோர் சந்திப்பு, ஜெய்ப்பூர் சந்திப்பு நிலையங்களின் வழியாக இயக்கப்பட்டு பிகானீர் சந்திப்பு நிலையத்தை வந்தடைகிறது.
முதல் இயக்கப்பட்டு வரும் இந்த தொடருந்து ஆரம்பத்தில் புரட்சித்தலைவர் டாக்டர் எம்ஜிஆர் சென்ட்ரல் தொடருந்து நிலையம், சென்னை முதல் பிகானீர் சந்திப்பு தொடருந்து நிலையம் வரை இயங்கி வந்தது.
2019ஆம் ஆண்டு மார்ச் ஆறாம் தேதி முதல் இந்த தொடர்ந்து மதுரை சந்திப்பு நிலையம் வரை நீட்டிக்கப்பட்டு மதுரை சந்திப்பு முதல் பிகானீர் சந்திப்பு வரை இயங்கி வருகிறது
முதலாம் வகுப்பு குளிர்சாதன பெட்டி ஒன்று, இரண்டாம் வகுப்பு ஈரடுக்கு குளிர்சாதன பெட்டிகள் நான்கு, இரண்டாம் வகுப்பு மூன்றடுக்கு குளிர்சாதன பெட்டிகள் பன்னிரெண்டு, இழுவை இயந்திரப் பெட்டிகள் இரண்டு, சமையலறை பெட்டி ஒன்று என மொத்தம் இருபத்து இரண்டு பெட்டிகள் இந்த அனுவ்ரத் குளிரூட்டப்பட்ட அதிவிரைவு தொடருந்தில் இணைக்கப்பட்டு இயக்கப்பட்டு வருகிறது
தற்போது, இவர் கராச்சியில் குடியேறியுள்ளார். உலகளாவிய இயற்கை நிதியத்திற்கான நல்லெண்ண பிரதிநிதியாகவும் உள்ளார். அவர் ஏ.ஆர்.வொய் டிஜிட்டலில் மெரினா மார்னிங்ஸ் நிகழ்ச்சியை தொகுத்து வழங்கினார். 2016 ஆம் ஆண்டில் அவர் மெஹ்ரீன் ஜபரின் குறும்படமான லாலா பேகத்தில் தோன்றினார். இந்த படம் மொசைக் சர்வதேச தெற்காசிய திரைப்பட விழாவில் ஆகஸ்ட் 6, 2016 அன்று ஜீல் ஃபார் யூனிட்டி பேனரின் கீழ் திரையிடப்பட்டது. பின்னர் அவர் பஞ்சாப் நஹி ஜாங்கி படத்தில் ஒரு சிறிய வேடத்தில் தோன்றினார், மேலும் நா மலூம் அஃப்ராட் 2 , மற்றும் பர்வாஸ் ஹை ஜூனூன் ஆகிய படங்களில் நடித்தார். அதே ஆண்டில் அவர் மெஹ்ரீன் ஜபரின் ஈத் டெலிஃபில்ம் ஹம் சாலே ஆயில் தோன்றினார்.
பாக்கிஸ்தானின் கே.பி.கே மாகாணமான பெஷாவரில் கான் பிறந்தார். அவரது தந்தை ரெஹ்மத் கான் டேங்க் மாவட்டத்தைச் சேர்ந்த ஒரு பஷ்டூன் தேரா இஸ்மாயில் கான் குடும்பத்தைச் சேர்ந்தவர். அவரது தாயார் அன்னா ரெஹ்மத் ஆங்கில வம்சாவளியைச் சேர்ந்தவர். ஆனால் பெஷாவரில் குடியேறியவர். இவருக்கு ஒரு மூத்த சகோதரர் உள்ளார் மற்றும் இவர், டேங்க் மாவட்ட நவாபின் பேத்தி ஆவார். அவரது தந்தை பாகிஸ்தான் விமானப்படையில் பணிபுரிந்தார், மேலும் அவரது வேலை ஒதுக்கீட்டைப் பொறுத்து குடும்பம் ஒவ்வொரு இரண்டு வருடங்களுக்கும் இடம்பெயர வேண்டியிருந்தது. எனவே அவர் ஒரு நேர்காணலில், இந்த சூழ்நிலையின் விளைவாக, தனக்கு நீண்டகால குழந்தை பருவ நண்பர்கள் இல்லை என்று கூறினார்.
மெரினா கான் ஒரு பாகிஸ்தான் தொலைக்காட்சி மற்றும் திரைப்பட நடிகை, இயக்குனர் மற்றும் தயாரிப்பாளர் ஆவார். அவரது குறிப்பிடத்தக்க நடிப்பில் தன்ஹையன் , தூப் கினாரே , நிஜாத் , தஹ்னா ஆகியவை அடங்கும். அவர் 2000ம் ஆண்டு நடுப்பகுதியில் தொழில்துறையை விட்டு வெளியேறி, 2012இல் வெளிவந்த தன்ஹயன் நய் சில்சிலே தொடரில் மீண்டும் நடிக்கத் தொடங்கினார். இது 1985 ஆம் ஆண்டில் வெளிவந்த, முதல் தொடரான தன்ஹையனின் தொடர்ச்சியாகும். கான் 2016 ஆம் ஆண்டு வெளியான லாலா பேகம் திரைப்படத்தில் அறிமுகமானார்.
லிம்போபோ ஆறு ) என்பது தென்னாப்பிரிக்காவில் உருவாகி, மொசாம்பிக் வழியாக கிழக்கு நோக்கி பாய்ந்து இந்தியப் பெருங்கடலில் கலக்கும் ஒரு ஆறாகும். லிம்போபோ என்ற சொல்லானது ரிவோம்போ என்பதிலிருந்து உருவானது, ஹோசி ரிவோம்போ தலைமையிலான சோங்கா குடியேறி மக்கள் குழு, மலைப்பகுதிகளில் குடியேறியது. இதனால் அந்த பகுதிக்கு அவர்களின் தலைவரின் பெயர் இடப்பட்டது. இந்த ஆறு சுமார் நீளமானது. இதன் வடிநிலமானது அளவு கொண்டது. ஒரு ஆண்டில் இந்த ஆற்றின் முகத்துவாரத்தில் இருந்து சராசரியாக அளவிடப்பட்ட வெளியேற்றும் நீரானது 170 மீ 3 / வி ஆகும். சாம்பசி ஆறுக்கு அடுத்து, இந்தியப் பெருங்கடலில் மிகுதியாக நீரை வெளியேற்றும் ஆப்பிரிக்காவின் இரண்டாவது பெரிய ஆறு லிம்போபோ ஆகும்.
ஆறானது ஒரு பெரிய வளைவாக பாய்கிறது, முதலில் வடக்கிலும் பின்னர் வடகிழக்கிலும் கோணல்மானலாக பாய்ந்து, பின்னர் கிழக்கிலும் மற்றும் இறுதியாக தென்கிழக்கிலும் பாய்கிறது. இது சுமார் நாட்டு எல்லையாக செயல்படுகிறது , தென்னாப்பிரிக்காவை தென்கிழக்கில் போட்சுவானாவிலிருந்து பிரிக்கிறது. அதேபோல வடமேற்கிலும், வடக்கிலும் சிம்பாப்வேவை பிரிக்கிறது. அதன் இரண்டு துணை ஆறுகளான மரிகோ ஆறு மற்றும் முதலை ஆறு ஆகியவை இணையும், அந்த நேரத்தில் இந்த ஆற்றிற் பெயரானது லிம்போபோ ஆறு என்று மாறுகிறது. தெற்கு ஆபிரிக்காவின் உள்நாட்டுப் பகுதியிலிருந்து இந்த ஆறு விழுந்து பாய்வதால் இதில் பல விரைவோட்டங்கள் உள்ளன.
நில வரலாற்றுக் காலப்பகுதியில் லிம்போபோ ஆற்றின் வடிகால் பகுதி குறைந்துள்ளது. இது சாம்பேசி ஆற்றின் மேல்புறம் லிம்போபோ ஆற்றில் நீர்வெளியேறிய பிற்பகுதி ப்ளியோசீன் அல்லது கடையூழிக்கடுத்த ஈற்றயலடுக்கு காலம் வரை நிகழ்ந்தது. நீர்வடிகால் பெல்லையின் மாற்றம் என்பது இன்றைய லிம்போபோ ஆற்றின் வடக்கே மேற்பரப்பை உயர்த்திய எபிரோஜெனிக் இயக்கத்தின் விளைவாக ஜம்பேசி ஆற்றில் நீர் பிரிந்துசெல்கிறது.
நோட்வேன் ஆறு லிம்போபோவின் முக்கிய துணை ஆறாகும். இது போட்ஸ்வானாவில் உள்ள கலகாரி பாலைவனத்தின் விளிம்பில் தோன்றி வடக்கு-கிழக்கு திசையில் பாய்கிறது. லிம்போபோவின் முக்கிய துணை ஆறான ஆலிஃபண்ட்ஸ் ஆறு ஆண்டுக்கு சுமார் 1,233 மில்லியன் கன மீட்டர் நீரை அளிக்கிறது. ஷாஷே ஆறு, எம்சிங்வேன் ஆறு, முதலை ஆறு, மெவெனெசி ஆறு மற்றும் லுவூ ஆறு ஆகியவை இதன் பிற முக்கிய துணை ஆறுகளாகும்.
1498 ஆம் ஆண்டில் ஆற்று முகத்துவாரத்தில் நங்கூரமிட்ட வாஸ்கோ ட காமா இந்த ஆற்றைக் கண்ட முதல் ஐரோப்பியர் ஆவார். அவர் இதற்கு எஸ்பிரிட்டு சாண்டோ ஆறு என்று பெயரிட்டார். அதன் கீழ் போக்கை 1868-69ல் செயின்ட் வின்சென்ட் விட்செட் எர்ஸ்கைன் ஆராய்ந்தார், மேலும் கேப்டன் ஜே.எஃப். எல்டன் 1870 இல் அதன் நடுப் போக்கு பாதையில் பயணித்தார்.
இடூடூ, தென்கொராசான் என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 34 நபர்கள் ஆகும். இந்த நபர்கள் மொத்தம் 6 குடும்பங்களில் வாழ்ந்து இருந்தனர்.
சாகு ஒடியா மொழியில் பல்வேறு சிறுகதைகளை எழுதியுள்ளார். இவரது பிரபலமான படைப்புகளில் பிரேமா திரிபுஜா , மிச்சா பாகா , சுருநந்து சர்பே அம்ருதசுய புத்ரா , கஞ்சி ஓ 'கபேசனா , அந்தா ரதிரா சூர்யா போன்ற பல உள்ளன. அவர் தாரா ஓ தாரா, தமாசி ராதா மற்றும் ஹன்சா மிதுனா என்ற புதினங்களையும் வெளியிட்டுள்ளார். சாகு ஒருவர் மட்டுமே நடிக்கும் குழந்தைகள் நாடகங்களையும் எழுதியுள்ளார். இவரது 1979 ஆம் ஆண்டு புத்தகம் ஆகாசா படலா இவருக்கு ஒடிசா சாகித்ய அகாதமி விருதை பெற்றுத் தந்தது . இவரது சிறுகதைத் தொகுப்பான் அபிசப்தா கந்தர்பா 1983 இல் சரளா விருதைப் பெற்றது. இதைத் தொடர்ந்து இதற்கு 1984 ஆம் ஆண்டில் ஒடியாவுக்கான சாகித்ய அகாதமி விருதும் கிடைத்தது. இந்த புத்தகம் 1992 இல் சித்தார்த் மான்சிங் மகாபத்ரா என்பவரால் இந்திக்கு மொழிபெயர்க்கப்பட்டது.
சாகு 1926 டிசம்பர் 22 அன்று கட்டக் மாவட்டத்தின் நியாலி நகரில் ஒரு பணக்கார ஜமீந்தார் குடும்பத்தில் பிறந்தார். அவர் பிஞ்சார்பூர் உயர்நிலைப் பள்ளியில் தனது மெட்ரிகுலேஷன் படிப்பை முடித்தார். பின்னர் கட்டக்கிலுள்ள இராவன்சா கல்லூரியில் ஓடியாவில் பட்டப்படிப்பும், முதுகலைப் படிப்பையும் முடித்தார். முதுகலைப் படிப்புக்குப் பிறகு, சாகு சம்பல்பூர் பல்கலைக்கழகத்தில் நூலகராக சேர்ந்து அங்கு அவர் இரண்டு ஆண்டுகள் பணியிலிருந்ந்தார். பின்னர் இவர் பத்ராக் கல்லூரியிலும் அதைத்தொடர்ந்து கஜபதி மாவட்டத்திலிலுள்ள பராலகேமுண்டி அரசு கல்லூயிலும் ஒடியா விரிவுரையாளர் பதவியை வகித்தார். சாகு புவனேசுவரத்தில் உள்ள பக்சி ஜகபந்து பித்யாதர் மாலை கல்லூரியின் துணை முதல்வராகவும் பின்னர் முதல்வராகவும் ஆனார்.
மொகாபத்ரா நிலமணி சாகு குடும்பப்பெயரும் சாகு என்று உச்சரிக்கப்பட்ட இவர் ஒரு இந்திய ஒடியா மொழி சிறுகதை எழுத்தாளர் ஆவார். 1979 ஆம் ஆண்டு ஆகாச படலாவுக்கான ஒடிசா சாகித்ய அகாடமி விருது, மற்றும் 1983 சரளா விருது மற்றும் 1984 ஆம் ஆண்டில் ஒடியா சாகித்திய அகாடமி விருது, அபிசப்தா கந்தர்பா உள்ளிட்ட பல இலக்கிய விருதுகளைப் பெற்ற்றுள்ளார். சாகு 2016 சூன் 25 அன்று பல உறுப்பு செயலிழப்புகளுக்கு பின்னர் காலமானார்.
1965 முதல் 1969 வரை ஜன்கரா என்ற பத்திரிகையின் ஆசிரியராக சாகு பணியாற்றினார். 1975 முதல் 1978 வரை உத்கலா பிரசங்கா மற்றும் ஒரிசா ரிவியூ போன்ற பிற பத்திரிகைகளின் ஆசிரியராகவும் இருந்தார். ஜன்கராவில், அரவிந்தரின் தத்துவங்கள் குறித்து அவர் அடிக்கடி எழுதி வந்தார். அரவிந்தரின் சாவித்ரி: எ லெஜண்ட் அண்ட் எ சிம்பல் என்பதை மொழிபெயர்த்த இவர் அரவிந்தர், ராமகிருட்டிண பரம்கம்சர் மற்றும் சுவாமி விவேகானந்தர் ஆகியோரைப் பற்றி சொற்பொழிவுகளை நிகழ்த்தியுள்ளார்.
சாகு 2001 இல் கந்த கபி விருதையும், 2006 ல் சாகித்ய பாரதி விருதையும், 2013 இல் உத்கல் ரத்னா விருதையும் பெற்றுள்ளார். இவரது கதைகள் மனித உணர்ச்சியின் நுணுக்கங்களை விவரித்தன. வாய்மொழி மற்றும் சூழ்நிலை நகைச்சுவை ஆகியவற்றைக் கொண்டிருந்தன. மனித முட்டாள்தனங்களை நையாண்டி செய்வதற்கும் இவரது படைப்புகள் குறிப்பிடப்பட்டுள்ளன.
தெற்காசியாவைச் சேர்ந்த புகழ்பெற்ற கஜல் பாடகர்களான மெஹ்தி ஹசன், மாலிகா புக்ராஜ், பேகம் அக்தர், முக்தார் பேகம் மற்றும் ஃபரிதா கானம் ஆகியோரின் செல்வாக்கு இவரிடம் காணப்பட்டாலும், கசல் பாடல்களில் தனது சொந்த பாணியை அவர் உருவாக்கியுள்ளார். அர்ஷத் மெஹ்மூத் இசையமைத்த பஹார் ஆயி, போல் கெ லேப் அசாத்ஹெய்ன் தேரே ஆகிய கவிதைகள் உட்பட ஃபைஸ் அகமது எழுதிய கவிதைகளைப் பாடி பாகிஸ்தானிலும் இந்தியாவிலும் அதிக வரவேற்பைப் பெற்றார். சமகால கவிஞர்களின் கவிதைகளை அவர் மிக எளிதாகப் பாடுகிறார். பிரபல கவிஞர்களான சௌக், காலிப், மிர் தாகி மிர் மற்றும் ஜலாலுதீன் ரூமி ஆகியோரின் படைப்புகளையும் அதேயளவு இலகுவாகப் பாடக்கூடியவர்.
தினா சானி, முன்னைய கிழக்கு பாகிஸ்தானில் இருந்த டாக்காவில் பிறந்தார். அவரது குடும்பம், அவர் பிறந்த சில ஆண்டுகளில் காபூலுக்கு குடிபெயர்ந்தது. அங்கு அவரது தந்தை நசீர் சாஹ்னி கராச்சிக்குச் செல்வதற்கு முன்பு ஒரு எண்ணெய் நிறுவனத்தில் பணிபுரிந்தார். தினா சானி, கராச்சி அமெரிக்கன் பள்ளியில் பட்டம் பெற்ற பிறகு, வணிகக் கலை பயின்றார். புதுதில்லி கரானாவைச் சேர்ந்த உஸ்தாத் ரம்ஜான் கான் மற்றும் உஸ்தாத் சந்த் அம்ரோஹ்வி ஆகியோரின் மகன் உஸ்தாத் நிஜாமுதீன் கான் என்பவரால் அவர் பாரம்பரிய இசையில் பயிற்சி பெற்றார். தினா கசல் மேஸ்ட்ரோ மெஹ்தி ஹாசனிடமிருந்து சிறப்புப் பயிற்சியையும் பெற்றார்.
தினா சானி, 2016ம் ஆண்டு நடைபெற்ற லாகூர் இசை சந்திப்பின் ஒரு பகுதியாக இருந்தார். இதில் "செம்மொழி இசை பாராட்டு" என்ற அமர்வில் தனது இசை பயணத்தை பகிர்ந்து கொண்டார். இதில், பாக்கிஸ்தானிய இசைத் துறையிலிருந்து தற்போதைய நிலைமை மற்றும் கிளாசிக்கல் இசையின் பற்றாக்குறை குறித்தும் சானி விவாதித்தார். இசையைத் தொடர அவர்களுக்கு ஆதரவளிப்பதில் தொலைக்காட்சியின் பங்கை அவர் பாராட்டினார்.
தினா சானி 1977 இல் ஒரு விளம்பர நிறுவனத்தில் பணியாற்றத் தொடங்கினார். விளம்பர வணிகத்தின் ஆக்கத்திறன் சார்ந்த அனைத்து அம்சங்களிலும் அவர் ஈடுபட்டிருந்தார். விளம்பரத்தின் ஒருங்கிணைந்த பகுதியாக இருக்கும் இசையைக் கேட்பது மற்றும் மதிப்பீடு செய்வது உட்பட இசை சம்பந்தப்பட்ட அனைத்து வேலைகளையும் செய்தார். தினா, கராச்சி அமெரிக்கன் பள்ளியின் கலைப் பிரிவிலும் கற்பித்தார்.
1980 ஆம் ஆண்டில், ஆலம்கீர் தொகுத்து வழங்கிய இளைஞருக்கான 'தரங்' தொலைக்காட்சி நிகழ்ச்சியில் பாடுவதற்கு, தயாரிப்பாளர் இஷ்ரத் அன்சாரிஇவரை அறிமுகப்படுத்தியது இவர் தொழில்முறைப் பாடகராக இசையுலகில் நுழைய வழி சமைத்தது.
இக்பாலின் ஷிக்வா ஜவாப்-இ-ஷிக்வாவைப் பற்றி அவர் பாடியிருப்பது, அவருக்கு சிறந்த விமர்சனங்களைப் பெற்றுத் தந்துள்ளது. மேலும், இம் முயற்சி, அவர் இதுவரை பாடியதில் மிக நீண்ட கவிதைகளாகவும் உள்ளது.
13 ஆம் நூற்றாண்டின் விசித்திரமான கவிஞரான ரூமி இன் பாரசீக வசனங்களை உருது மொழியில் கொண்டுவருவதற்காக கோனா ஸ்டுடியோவுக்கான மத்னவியின் ஆரம்ப வசனங்களை தினா சானி பாடினார்.
தினா சானி ஒரு பாகிஸ்தான் பெண் பாடகி ஆவார். அவரது பாரம்பரிய இசைப் பாடல்கள் மற்றும் பகுதி-பாரம்பரிய உருது கசல் பாடல்களால் பிரபலமானவராக அறியப்படுகிறார்.
கூர்வாய்த் தவளைகள் பெரும்பாலும் சிறிய அளவிலான தவளைகள் ஆகும். இவற்றில் பல இனங்களின் நீளம் அளவுக்கும் குறைவானவையாக உள்ளன. சில இனங்கள் வரை பெரியவை. இவை மரத்தில் வாழ்பவையாகவோ அல்லது நிலப்பரப்பில் வாழ்பவையாகவோ இருக்கலாம். மேலும் சில தண்ணீருக்கு அருகில் வாழ்கின்றன. நிலத்தில் வசிப்பவை பெரும்பாலும் காடுகளில் இலைச் சருகுகளுக்கு அடியில் காணப்படுகிறன. எப்போதாவது இரவில் உணவைப் பிடிக்க வருகின்றன. கூர்வாய்த் தவளைகள் இரண்டு முக்கிய வடிவங்கள் கொண்டதாக உள்ளன. அவை அகன்ற உடல் மற்றும் கூர்மையான வாய் என்பவையாகும். இவை சாதாரண தவளையின் அளவினை உடையன. கூர் வாய் கொண்டவை பொதுவாக கரையான்கள் மற்றும் எறும்புகளை சாப்பிடுகின்றன, மற்றவை பெரும்பாலான தவளைகளைகளைப் போன்ற பொதுவான உணவுகளைக் கொண்டுள்ளன. முட்டை இடும் பழக்கம் மிகவும் மாறுபட்டதாக உள்ளது.
வான் டெர் மீஜ்டன் மற்றும் பலர் செய்த ஒரு மூலக்கூறு கணப்பிறப்புக்குரிய ஆய்வில் கூர்வாய் தவளைக் குடும்பத்தின் ஆரம்ப உள் வேறுபாடு சுமார் 66 மில்லியன் ஆண்டுகளுக்கு முன்பு நடந்ததாக மதிப்பிட்டுள்ளது, அல்லது கிரெட்டேசியஸ் அழிவு நிகழ்வுக்குப் பிறகு உடனடியாக நிகழ்ந்தது.கூர்வாய்த் தவளைகளின் மிகச் சமீபத்திய பொதுவான மூதாதையரும் அவற்றின் நெருங்கிய ரானாய்டு உறவினர்களும் 116 மில்லியன் ஆண்டுகளுக்கு முன்பு கோண்டுவானாவில் வாழ்ந்ததாக கணிக்கப்பட்டுள்ளது.
நியூ கினி மற்றும் ஆத்திரேலியாவின் கூர்வாய்த் தவளை இனங்கள் தலைப்பிரட்டை கட்டத்தை அடையாமல் அப்படியே முட்டை முதல் தவளை என்ற நிலைவரை நேரடி வளர்ச்சியடைகின்றன. அதாவது மரங்களில் வாழும் இனங்கள் மரங்களிலேயே முட்டையிடலாம். மேலும் ஒருபோதும் தரைக்கு வந்த ஆபத்துக்கு உள்ளாகத் தேவையில்லை. இவை தலைப்பிரட்டைகளைக் கொண்டிருக்கும் போது, மற்ற குடும்பங்களின் தலைப்பிரட்டைகளைப் போல பொதுவாக பற்கள் அல்லது கொம்பு போன்ற மூக்குகளைக் கொண்டிருப்பதில்லை.
கூர்வாய்த் தவளை என்று பொதுவாக அழைக்கப்படுவது புவியியல் ரீதியாக பரவலாக காணப்படும் தவளைக் குடும்பமாகும். இதில் 683 சிற்றினங்கள் 61 பேரினங்களின் கீழ் உள்ளன. இவை 11 துணைக் குடும்பங்களில் உள்வருகின்றன. தவளைக் குடும்பத்தில் அதிகமான பேரினங்களைக் கொண்ட தவளைக் குடும்பம் இதுவாகும்.
ஓஷ் என்பது கிர்கிஸ்தானில் அமைந்துள்ள இரண்டாவது பெரிய நகரமாகும், இது கிர்கிஸ்தான் நாட்டின் தெற்கில் உள்ள ஃபெர்கானா பள்ளத்தாக்கில் அமைந்துள்ளது மற்றும் பெரும்பாலும் "தெற்கின் தலைநகரம்" என்று குறிப்பிடப்படுகிறது. இது 3000 ஆண்டுகளுக்கும் மேலான பழமையான நகரம் என்று கண்டறியப்பட்டுள்ளது. மற்றும் 1939 முதல் ஓஷ் பகுதியின் நிர்வாக மையமாக பணியாற்றி வருகிறது. இந்த நகரம் 2017 ஆம் ஆண்டு, மக்கள்தொகை கணக்கெடுப்பின்படி, சுமார் 281,900 கொண்ட மக்கள்தொகையைக் கொண்டுள்ளது.இந்த நகரம், உஸ்பெக்கியர், கிர்கிசுகள், ரஷ்யர்கள், தஜிக்குகள் மற்றும் பிற சிறிய இனக்குழுக்களை உள்ளடக்கியது. இது உஸ்பெகிஸ்தான் எல்லையிலிருந்து சுமார் 5 கி.மீ. தொலைவில் அமைந்துள்ளது.
இந்த நகரத்தில் பல நினைவுச்சின்னங்கள் உள்ளன. அவற்றில், தெற்கு கிர்கிஸ் "ராணி" குர்மஞ்சன் தட்காவின் நினைவுச் சின்னமும், மற்றும் விளாதிமிர் லெனினின் மீதமுள்ள சிலைகளில் ஒன்றும் இங்கு உள்ளது. சோவியத் யூனியனின் வீழ்ச்சிக்குப் பிறகு மீண்டும் திறக்கப்பட்ட ஒரு ரஷ்ய ஆர்த்தடாக்ஸ் தேவாலயம், நாட்டின் இரண்டாவது பெரிய பள்ளிவாசல், இந்த நகரத்தின் சந்தை அருகே அமைந்துள்ளது. மேலும், 16 ஆம் நூற்றாண்டின் ரபாத் அப்துல் கான் மசூதியை இங்கே காணலாம். கிர்கிஸ்தானில் உள்ள ஒரே உலக பாரம்பரிய தளமான சுலைமான் மலை ஓஷ் நகரம் மற்றும் அதன் சுற்றுப்புறங்களின் அற்புதமான காட்சியை வழங்குகிறது.
ஓஷ் நகரம், ஒரு முக்கியமான வெளிப்புற வணிக சந்தையைக் கொண்டுள்ளது, இது கடந்த 2000 ஆண்டுகளாக பட்டுப்பாதை எனப்படும் சில்க் சாலையில் நடந்து வருகிறது. மேலும் இது, ஒரு முக்கிய சந்தையாக இருந்தது. சோவியத் ஒன்றிய காலத்தில் நிறுவப்பட்ட நகரத்தின் தொழில்துறை தளம், சோவியத் யூனியன் உடைந்த பின்னர் பெருமளவில் சரிந்தது. பின்னர், சமீபத்தில் புதுப்பிக்கப் பட்டது.
ஓஷ் நகரம், பரப்பளவைக் கொண்டுள்ளது. மற்றும் தலைநகர் பிஷ்கெக்கைப் போலவே, தனித்தனியாக நிர்வகிக்கப்படுகிறது. நகரத்தைத் தவிர, 11 கிராமங்கள் இந்த நகரத்தால் நிர்வகிக்கப்படுகின்றன: அவை, அல்மாலிக், அரேக், குல்பார்-டோலைகோன், ஜபாலக், கெங்கேஷ், கெர்ம்-டூ, ஓர்கே, பியாட்டிலெட்கா, டீக் மற்றும் ஓஸ்கூர் மற்றும் தொலாய்கான் பகுதிகள் போன்றவை ஆகும்.
பீஃபோர்ட் கடல் என்பது ஆர்க்டிக் பெருங்கடலின் ஒரு கரை ஓரக்கடல் ஆகும். இது கனடாவின், வடமேற்கு நிலப்பகுதிகள், யூக்கான் மற்றும் அலாஸ்காவின் வடக்கே கனடாவின் ஆர்க்டிக் தீவுகளுக்கு மேற்கே அமைந்துள்ளது. இந்த கடலுக்கு நீராய்வியலாளரான சர் பிரான்சிஸ் பியூஃபோர்ட்டின் பெயரிடப்பட்டது. கனடாவின் மிக நீளமான ஆறான மெக்கன்சி ஆறானது, துக்டோயாக்டுக்கு மேற்கே கனேடியப் பகுதிக்குள் பியூஃபோர்ட் கடலில் சென்றடைகிறது. இந்த பகுதியானது கனடிய கடல் கரையில் உள்ள சில நிரந்தர குடியிருப்புகளில் ஒன்றாகும்.
கனேடிய அரசாங்கம் அமுண்ட்சனில் உள்ள பாரி தீபகற்பத்தில் இருந்து பியூஃபோர்ட் கடலின் புதிய தொகுதியை கடல் பாதுகாக்கப்பட்ட பகுதி ஆக அறிவித்துள்ளது. இதனால் இப்பகுதியில் உள்ள இனங்கள் மற்றும் பழக்கங்கள் போன்றவை பாதுகாக்கப்பட்ட பகுதிக்குள் வந்துள்ளன.
வல்லவரையன் வந்தியத்தேவன் என்ற முன்னணி பாத்திரத்தில் விஜயை நடிக்கவைக்க முடிவெடுத்தார் ரத்னம். திரைப்பட ஒப்பந்தத்தில் கையெழுத்திட்டப் பிறகு, நேருக்கு நேர்-க்குப் பின் மணிரத்னத்துடன் இணைந்து பணியாற்றுவது என்றும் "கனவு நனவானது" என்றும் விஜய் குறிப்பிட்டார். அருள்மொழிவர்மனாக நடிக்க மகேஷ் பாபுவும் மணிரத்னத்தால் தேர்ந்தெடுக்கப்பட்டதற்காக மகிழ்ச்சியைத் வெளிப்படுத்தினார். வரிவடிவத்தை விவரிக்கப்பட்டப்பின் மூன்றாவது முன்னணி ஆண் பாத்திரமாக நடிக்க ஆர்யா இணைந்தார். இதற்கிடையில், சத்யராஜ் திரைப்படத்தில் துணைப் பாத்திரத்தில் நடிக்க ஒப்பந்தமானார். நடிகர்களைத் தேர்ந்தெடுக்கும்போது மணிரத்னம் விக்ரம், சூர்யா மற்றும் விஷால் உள்ளிட்டோரையும் கருத்தில் கொண்டார். ஆனால், அவர்கள் இறுதியாக தேர்ந்தெடுக்கப்பட்ட நடிகர்களில் இடம்பெறவில்லை. முன்னணி பெண் பாத்திரங்களுக்கு, அனுஷ்கா செட்டியை ஒரு பாத்திரத்திற்கு இறுதிபடுத்தி பிரியங்கா சோப்ரா மற்றும் அசினுடன் மற்ற கதாபாத்திரங்கள் தொடர்பாக கலந்துரையாடல் நடத்தினார்.
நேரங்குறிக்கப்பட்ட படப்படிப்புத் தொடக்கத்திற்கு ஏழு நாள் முன்பு, விஜய் மற்றும் மகேஷ் பாபுவைக் கொண்டு புகைப்படப்பிடிப்பு திரைப்படத்திற்காகச் சென்னையில் நடந்தது. அதற்கு படக்குழுவினர் மைசூர் அரண்மனை மற்றும் லலிதா மண்டபத்தின் அலுவலர்களிடம் தொடர்க்காட்சிகளைப் படமெடுக்க அனுமதி கோரினர். ஆனால், படக்குழுவினர்களை வரலாற்று இடங்களிலிருந்து விலக்கி வைக்க முனைப்புடனிருக்கும் அரண்மனை அலுவலர்களால் அவர்களது கோரிக்கைகள் மறுக்கப்பட்டன. பின்னர், படமெடுப்பு துவங்கும் முன்பே எதிர்ப்பார்த்ததைவிட தயாரிப்புச் செலவு கூடியதால் திரைப்படம் கிடப்பில் போடப்பட்டது. திரைப்படத்தைப் படமெடுக்க தகுந்த இடங்களைக் கண்டறிய படக்குழு போராடியதால் திரைப்படத்தை உருவாக்க முடியவில்லை என்று கூறினார் ஜெயமோகன். தமிழ்நாட்டிலுள்ள கோவில் வளாகங்களில் படமெடுக்க அறநிலையத்துறையினர் அனுமதி தர மறுத்தனர் என்றும் அதுபோன்ற இடத்தை செயற்கையாக உருவாக்க அதிக செலவு ஏற்படுமென்பதால் அது சாத்தியமான தீர்வல்ல என்றும் தெரிவித்தனர்.
அரண்மனைக்குள் நுழைய உதவும் ஒரு முத்திரை மோதிரத்தை நந்தினி அவனிடம் கொடுத்து விட்டு செல்கிறாள். கோட்டையின் தலைமைப் பொறுப்பாளரான சின்ன பழுவேட்டரையரிடம், அந்த முத்திரை மோதிரத்தைக் காட்டி, பெரிய பழுவேட்டரையர் கொடுத்ததாகக் கூறுகிறான். வந்தியத்தேவன் சுந்தர சோழரைச் சந்தித்து சதிகாரர்களைப் பற்றி அவரிடம் தெரிவிக்கிறான். ஆனால் சின்ன பழுவேட்டரையர் இடையில் தலையிட்டு அவனைக் கைது செய்ய முயற்சிக்கிறார். வந்தியத்தேவன் அவரிடமிருந்து தப்பித்து, நந்தினியின் அறைக்குச் செல்கிறான் அங்கு ஆதித்த கரிகாலனினின் செய்தியுடன் குந்தவை அவன் சந்திக்கவுள்ளதை அவள் கண்டறிகிறாள். ஆதித்த கரிகாலனுக்கு குந்தவை அளிக்கும் பதிலைக் கொண்டுவரும்படி கேட்கிறாள். பின்னர் அவன் அரண்மனையிலிருந்து வெளியேற ஒரு ரகசிய சுரங்கப்பாதையைக் காட்டுகிறாள்.
1958-இல், எம்.ஜி.ஆர், கல்கி கிருஷ்ணமூர்த்தியின் வரலாற்றுப் புதினமான பொன்னியின் செல்வனைத் தழுவிய அதே பெயர் கொண்ட திரைப்படத்தை அறிவித்தார். இராமச்சந்திரன் அப்புதினத்திற்கான திரைப்பட உரிமையை ₹. 10,000க்கு வாங்கினார். முதன்மை நடிகர்களாக வைஜெயந்திமாலா, ஜெமினி கணேசன், பத்மினி, சாவித்திரி, பி. சரோஜா தேவி, எம். என். ராஜம், பாலைய்யா, மா. நா. நம்பியார், ஓ. ஏ. கே. தேவர் மற்றும் வி. நாகையா ஆகியோரை உள்ளடக்கியிருந்தது. படப்பிடிப்பு தொடங்கும் முன்பு, இராமச்சந்திரனுக்கு விபத்து நேர்ந்து காயம் ஆற ஆறு மாதங்கள் ஆயின. நான்கு ஆண்டுகள் கழித்து உரிமையை மறுபுதுப்பிப்பு செய்த பின்பும் இராமச்சந்திரனால் அத்திரைப்படத்தினைத் தொடர இயலவில்லை.
2010-இன் பிற்பகுதியில், மணிரத்னம் படத்தை எடுக்கும் திட்டத்தின் மீது மீண்டும் ஆர்வம் கொண்டு பொன்னியின் செல்வனின் திரைப்பட தழுவலுக்கான வரிவடிவத்தை முடிவுசெய்ய எழுத்தர் ஜெயமோகனுடன் இணைந்து பணிபுரிந்தார். ₹. 100 கோடி ஆக்கச்செலவு என எதிர்ப்பார்ப்பில், திரைப்பிடிப்பிற்குப் பின் பெரிய தயாரிப்பு நிறுவனத்துடன் இணையும் நோக்கத்தில் ரத்னமே முதலில் திரைப்படத்தைத் தயாரிக்க தீர்மானித்தார். இசையமைப்பாளர் ஏ. ஆர். ரகுமான், ஒளிப்பதிவாளர் சந்தோஷ் சிவன், தொகுப்பாளர் ஏ. ஸ்ரீகர் பிரசாத் மற்றும் கலை இயக்குநர் சாபு சிரில் உள்ளிட்ட நுட்பக்கலைஞர்கள் விரைவில் படத்திட்டத்தில் இணைக்கப்பட்டனர்.
நம்பியும் சதியாலோசனையை உளவு பார்ப்பதைக் கண்ட வந்தியத்தேவன், கோட்டையிலிருந்து வெளியேறிய பிறகு, ஒரு படகில் நம்பியை எதிர்கொள்கிறான். தான் இல்லாத நேரத்தில் வீட்டில் இருந்து மர்மமான முறையில் காணாமல் போன நந்தினியைக் கண்டுபிடிக்க தான் அங்கு வந்திருந்ததாகத் தெரிவிக்கிறான். பெரிய பழுவேட்டரையரின் தம்பி சிறிய பழுவேட்டரையரின் கண்ணில் மண்ணைத் தூவி தஞ்சாவூரில் உள்ள அரச மாளிகைக்குச் செல்ல எண்ணி, நந்தினியின் வாகனத் தொடரை இடைமறித்த வந்தியத்தேவன், தான் நம்பிக்கு அறிமுகமானவர் என்றும் அவரிடம் இருந்து ஒரு செய்தியை அனுப்ப விரும்புவதாகவும் தெரிவிக்கிறான்.
பொன்னியின் செல்வன் 1 என்பது 2022 இல் திரைக்கு வெளிவந்த ஒரு தமிழ் வரலாற்று நாடகத் திரைப்படம் ஆகும். இந்தத் திரைப்படத்தை மதராசு தாக்கீசு, லைக்கா தயாரிப்பகம் ஆகிய தயாரிப்பு நிறுவனத்தின் கீழ் மணிரத்னம் இயக்கித் தயாரித்தார். இது பிரபல தமிழ் எழுத்தாளரான கல்கியின் பொன்னியின் செல்வன் என்ற புதினத்தை அடிப்படையாகக் கொண்ட இரு பாகங்களின் முதல் பாகம் ஆகும். இளங்கோ குமரவேல், பி.ஜெயமோகன் ஆகியோருடன் இணைந்து ரத்னம் இதற்கான திரைக்கதையை எழுதியுள்ளார்.
1994 சனவரியில் ஃபில்ம்ஃபேருடனான நேர்காணலில், மணிரத்னம் அப்புதினத்தினைத் தழுவி படம் எடுப்பது, அவரது தொழில் வாழ்க்கையின் "கனவுத் திட்டங்களில்" ஒன்றாகும் என்று கூறினார். புதினத்தின் உரிமையை வாங்கிய இயக்குநர் நடிகர் கமல்ஹாசனுடன் இணைந்து திரைப்படத்தின் முதல் வரைவில் பணியாற்றியதாக மணிரத்னம் வெளிப்படுத்தினார். ஆனால், அந்தக் காலத்தில் அச்செயல்திட்டத்திற்கு ஆக்கச்செலவு அதிகமாக இருந்ததால் அவர்கள் அத்திட்டத்தைக் கிடப்பில் போட்டது.
இத்திரைப்படத்தின் முதன்மை நடிகர்கள் விக்ரம், கார்த்திக், ஜெயம் ரவி, ஜெயராம், ஐஸ்வர்யா ராய் பச்சன், திரிசா, விக்ரம் பிரபு, ஐஸ்வர்யா லெக்ச்சுமி, அஸ்வின் ககுமனு, சோபிதா துலிபாலா மற்றும் துணைநிலை நடிகர்கள் சரத்குமார், பார்த்திபன், பிரபு, பிரகாஷ் ராஜ், ரகுமான் ஆகியோர் ஆவர். ஏ. ஆர். ரகுமான் இசைமைத்துள்ளார், ரவி வர்மன் ஒளிப்பதிவையும் ஏ. ஸ்ரீகர் பிரசாத் தொகுத்தலையும் தோட்டா தரணி தயாரிப்பு வடிவமைப்பையும் புரிந்தனர்.
பொன்னியின் செல்வன் முதலில் தனித்து நிற்கும் திரைப்படமாக இருக்கும் நோக்குடன் இருந்தது. ஆனால் பின்னர் இரு பாகங்களாகப் பிரிக்கப்பட்டு, அதில் முதல் பாகமானப் பொன்னியின் செல்வன் 1 செப்டம்பர் 30, 2022 இல் உலகம் முழுவதும் வெளியானது. இந்தத் திரைப்படத்தின் தொலைக்காட்சி உரிமையை சன் டிவி வாங்கியது.
₹500 கோடி ஆக்கச்செலவுடன் பொன்னியின் செல்வன் துவங்கியது. பின்னர், அடுத்தடுத்து படமெடுக்கப்படும் இரு பாகங்களாக இது பிரிக்கப்பட்டது. சில மூலங்கள் ₹500 ஆக்கச்செலவு இரு பாகங்களுக்கும் சேர்த்தே என தெரிவிக்கின்றன.
நுரையீரல்களுக்கு இரத்தம் வழங்குதல் இரண்டு வகைகளில் நிகழ்கிறது. வலது வென்ட்ரிக்கிளிலிருந்து நுரையீரல் தமனிக்குச் செல்லும் இரத்தம், இறுதியில் மூச்சு நுண்ணறைகளிலுள்ள நுண்ணிய தந்துகிகள் மூலம் நுரையீரல் சிரைகளை அடைந்து, இடது வென்ட்ரிக்கிளுக்கு வந்து சேர்கிறது. இதை மூச்சு மண்டல இரத்தச் சுழற்சி என்று கூறலாம். மற்றொரு நிலையில் மாத்தமனியில் இருந்து கிளைத்து வரும் மூச்சுக்குழல் தமனிகள் நுரையீரல்களுக்கு இரத்தத்தை வழங்குகின்றன. இந்த இரத்தத்தின் ஒரு பகுதி பெருஞ்சிரைகளுக்குள்ளும் , நுரையீரல் சிரைகளுக்குள்ளும் செல்கிறது. வலது வென்ட்ரிக்கிளிலிருந்து, இடது ஆரிக்கிளுக்கு இரத்தம் வந்து சேர நான்கு வினாடிகள் ஆகின்றன. இந்த இருவகை இரத்தப் பாய்ச்சலை , நுரையீரல் - மூச்சுக் இரத்தச் சுழற்சி என்பர். இச் சுழற்சியில் தோன்றும் நோய்கள் நுரையீரல் இரத்தச் சுழற்சி நோய்கள் என்றழைக்கப்படுகின்றன.